Huquq tashkiloti: AQSh O'zbekistondagi vaziyatga ko'z yuma olmaydi 
Human Rights Watch Amerika va BMTdan O’zbekistondagi vaziyatni yaxshilash uchun muayyan choralar ko’rishni so’ramoqda.
“2011-yil bu borada bag’oyat achinarli yil bo’ldi. Qiynoqlar hamon keng tarqalgan. Ahvolni kuzatuvchi mustaqil organlar yo’q. Bizning tashkilotimizni o’tgan yilning iyun oyida chiqarib yuborishdi. Fuqaro jamiyati faollari doimiy tazyiq ostida. Xorijdan biror jurnalist kiritilmaydi, masalan yaqinda “Bi-Bi-Si” (BBC) va “Novaya gazeta” muxbirlari aeroportdanoq orqaga qaytarilgan. Vaziyat yomonlashsa yomonlashayapti-ki, yaxshilanayotgani yo’q”. Stiv Sverdlov bu iddaoni inkor etadi va tashkilot huquqni professional ravishda himoya qiladigan global organ ekanini eslatadi. Xolis ishlaymiz, maqsad huquq himoyasi, deydi u. “Agar O’zbekistonda hammasi joyida bo’lsa, unda ko’raylik... Xalqaro tashkilotlarga eshikni ochishsin. Huquq himoyasida qanday yutuq va kamchiliklar borligini bilish uchun imkoniyat yaratishsin. O’zbekiston hukumati kim uni tanqid qilsa, o’sha tomonni yo haydaydi yoki umuman kirgizmaydi. Buning o’zi qonunbuzarlik, huquqbuzarlik. Masalani muhokama qilishdan bosh tortadi. Masalan, paxta dalalarida bolalarning majburan ishlatilishi. Xalqaro Mehnat Tashkiloti vaziyatni o’rganmoqchi, lekin hukumat ularni kiritmayapti”. Stiv Sverdlov Kongress, Davlat departamenti, Mudofaa vazirligi va boshqa idoralarda bo’lib, O’zbekistondan olingan ma’lumotlarni ularga tahlil qilib bermoqda. Hisobot 100 dan ortiq fuqaro bergan guvohliklar, mutasaddilar bilan anonim suhbatlar, tasdiqlangan isbot-dalillarga asoslangan. Militsiyaxonalar va turmalardagi vaziyat, qiynoqlar, zo’rlik bilan aybga iqror qildirish hollari xususida gap ketadi. Afg’oniston yuzasidan hamkorlik qilish juda muhimligini bilamiz, deydi Stiv Sverdlov, lekin AQSh, Yevropa Ittifoqi va boshqalar kim bilan sherik ekanini yodda tutishi kerak, deydi u. “O’zbekiston barqaror va farovon jamiyat bo’lsin, ishonchli hamkor bo’lsin desa bu davlatlar huquq himoyasini chetga surmasligi kerak. Erkinlik, oshkoralik, qonun ustuvorligi tomon harakat qilmagan davlat na barqaror bo’ladi, na tayansa bo’ladigan sherik”. buni ijobiy baholaydi, lekin, deydi Stiv Sverdlov: va uning O’zbekiston bo’yicha vakili Stiv Sverdlov G’arbga shunday deydi: Afg’onistonda barqarorlikni ta’minlaymiz deb, qo’shni davlatda vaziyat izdan chiqishi uchun hissa qo’shmang. Hamkorlik qiling, lekin o’z qadriyatlaringizga ham sodiq qoling. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.